
POVABILO K ODDAJI VLOGE


Občina Moravske Toplice, Kranjčeva ul. 3, 9226 Moravske Toplice, vabi vse upravičence, da v skladu s Pravilnikom o ohranjanju in spodbujanju razvoja kmetijstva in podeželja v Občini Moravske Toplice (Uradni list RS, št. 60/24 in 41/25) in javnim razpisom za dodelitev sredstev za podporo ohranjanju oziroma povečevanju rodovitnosti tal V Občini Moravske Toplice v letu 2026 (objavljen na spletni strani občine http://www.moravske-toplice.si/ in razpisno dokumentacijo, oddajo vloge za pridobitev nepovratnih sredstev. 

Nepovratna sredstva predstavljajo državno pomoč v skladu z Mnenjem o skladnosti sheme de minimis pomoči »Podpora ohranjanju oziroma povečevanju rodovitnosti tal« (št. priglasitve: KDM-017-5883164-2024, izdanega s strani Ministrstva za kmetijstvo, gozdarstvo in prehrano dne 1. 7. 2024.
Sredstva za te ukrepe so zagotovljena na proračunski postavki 042, 01, 01, Kompleksne subvencije v kmetijstvu.

Okvirna višina razpisanih sredstev je 30.000,00 EUR.


1. PREDMET JAVNEGA RAZPISA

Predmet razpisa je dodelitev nepovratnih finančnih sredstev za podporo ohranjanju oziroma povečevanju rodovitnosti tal v Občini Moravske Toplice v letu 2026.

2. PODATKI ZA KVALITETNO PRIPRAVO VLOGE

CILJ: 
Ohranjanje oziroma povečevanje rodovitnosti tal.
	
UPRAVIČENCI: 
Upravičenci do pomoči so pravne in fizične osebe, ki so mikropodjetja, dejavne v primarni kmetijski proizvodnji, registrirane kot kmetijska gospodarstva v skladu z zakonom, ki ureja kmetijstvo, in imajo v lasti ali zakupu kmetijska zemljišča, ki ležijo na območju občine.
Na razpis se lahko prijavijo upravičenci, ki izpolnjujejo naslednje pogoje: 
(1) Prejemnik pomoči mora imeti za nakazilo dodeljenih sredstev odprt transakcijski račun.
(2) Vlagatelj mora k vlogi predložiti:
– pisno izjavo o vseh drugih pomočeh de minimis, ki jih je vlagatelj oziroma enotno podjetje prejelo v skladu z katero izmed uredb Evropske unije o pomoči de minimis v predhodnih dveh in v tekočem proračunskem letu;
– pisno izjavo o drugih že prejetih (ali zaprošenih) pomočeh za iste upravičene stroške, da občina lahko zagotovi, da z dodeljenim zneskom pomoči de minimis ne bo presežena zgornja meja de minimis pomoči ter intenzivnosti pomoči po drugih predpisih;
– seznam podjetij, s katerimi je povezan v enotno podjetje, tako da se preveri skupen znesek že prejetih de minimis pomoči za vsa z njim povezana podjetja;
– pisno izjavo o združitvi, pripojitvi ali razdelitvi vlagatelja v tekočem in predhodnih dveh letih;
– izjavo o ločitvi dejavnosti oziroma stroškov vezano na določilo drugega in tretjega odstavka 15. člena tega pravilnika;
– pisno izjavo o združitvi, pripojitvi ali razdelitvi vlagatelja v tekočem in predhodnih dveh letih;
– ostalo opredeljeno v razpisu.



UPRAVIČENI STROŠKI: 
Pomoč se dodeli za stroške nakupa sredstev za zmanjšanje kislosti tal (nakup apnenčeve moke, agro apna, ipd.).
VIŠINA SOFINANCIRANJA:
Bruto intenzivnost pomoči:
· 50% upravičenih stroškov,
· znesek pomoči se ustrezno zniža, če bi z odobreno de minimis pomočjo presegli skupni znesek de minimis pomoči, ki znaša 25.000 EUR bruto v katerem koli obdobju treh proračunskih let, in sicer ne glede na to, iz katerih javnih virov so sredstva dodeljena.
Najvišji skupni znesek pomoči na kmetijsko gospodarstvo lahko znaša do 1.000 EUR na leto. 

SPLOŠNI POGOJI:
(1) Pomoč iz tega pravilnika v skladu z Uredbo Komisije (EU) št. 1408/2013 se ne dodeli:
a) za dejavnosti, povezane z izvozom v tretje države ali države članice, in sicer pomoč, neposredno povezano z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo,
b) če je odvisna od prednostne uporabe domačega blaga pred uporabo uvoženega blaga.
(2) Do pomoči niso upravičeni subjekti, ki nimajo poravnanih zapadlih obveznosti do občine ali do države.
(3) Do sredstev niso upravičeni subjekti, ki so po Zakonu o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US in 57/23 – odl. US – U-I-414/20-13) v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.
(4) Skupni znesek pomoči de minimis v primarni kmetijski proizvodnji, dodeljen kateremu koli upravičencu oziroma enotnemu podjetju ne sme presegati zgornje meje iz drugega odstavka 3. člena Uredbe Komisije (EU) št. 1408/2013 in nacionalne omejitve za Slovenijo iz Priloge Uredbe Komisije (EU) št. 1408/2013, in sicer ne glede na to, iz katerih javnih virov so sredstva dodeljena.
(5) Zgornja meja pomoči se izrazi v denarni dotaciji. Dodeljena pomoč predstavlja bruto znesek pomoči, to je pred odbitkom davka ali drugih dajatev.


NEUTEMELJENOST VLOGE: 
Vloga je neutemeljena, če:
· vlagatelj naproša za sredstva, ki niso namenjena za stroške nakupa sredstev za zmanjšanje kislosti tal (nakup apnenčeve moke, agro apna, ipd.).

KUMULACIJA SREDSTEV:
(1) Poleg pomoči de minimis po tem pravilniku se v zvezi z istimi upravičenimi stroški upravičencu oziroma enotnemu podjetju ne sme dodeliti še državna pomoč, če tako seštevanje povzroči intenzivnost pomoči, ki presega intenzivnost, določeno za posebne okoliščine vsakega primera v predpisih Evropske unije.
(2) Če je upravičenec razen v primarni kmetijski proizvodnji dejaven v enem ali več sektorjih ali opravlja dejavnosti, ki spadajo na področje uporabe Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba Komisije (EU) št. 2023/2831), se pomoč de minimis, dodeljena za primarno kmetijsko proizvodnjo v skladu z Uredbo Komisije (EU) št. 1408/2013 lahko kumulira s pomočjo de minimis, dodeljeno sektorjem ali dejavnostim na področju uporabe Uredbe Komisije (EU) št. 2023/2831, do zgornje meje, določene v Uredbi Komisije (EU) št. 2023/2831, če z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 2023/2831.
(3) Če je upravičenec razen v primarni kmetijski proizvodnji dejaven v primarni ribiški in akvakulturni proizvodnji, se pomoč de minimis, dodeljena za primarno kmetijsko proizvodnjo v skladu z Uredbo Komisije (EU) št. 1408/2013, lahko kumulira s pomočjo de minimis, dodeljeno primarni ribiški in akvakulturni proizvodnji v skladu z Uredbo Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45), zadnjič spremenjeno z Uredbo Komisije (EU) 2023/2391 z dne 4. oktobra 2023 o spremembi uredb (EU) št. 717/2014, (EU) št. 1407/2013, (EU) št. 1408/2013 in (EU) št. 360/2012 glede pomoči de minimis za predelavo in trženje ribiških proizvodov in proizvodov iz akvakulture ter Uredbe (EU) št. 717/2014 glede skupnega zneska pomoči de minimis, dodeljene enemu podjetju, obdobja njene uporabe in drugih zadev (UL L št. 2023/2391 z dne 5. 10. 2023), (v nadaljnjem besedilu: Uredba Komisije (EU) št. 717/2014) do najvišje zgornje meje iz katere koli od uredb iz tega odstavka, če z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo Komisije (EU) št. 717/2014.

3. NAVODILA VLAGATELJEM ZA IZDELAVO VLOGE

SKUPNI POGOJI – OMEJITEV SREDSTEV
Posameznemu upravičencu se lahko subvencionira nakup sredstev za zmanjšanje kislosti tal do količine, katera ne sme presegati v gnojilnem načrtu predvidene količine sredstev za zmanjšanje kislosti tal na ha za tekoče leto.
Najvišji skupni znesek pomoči na kmetijsko gospodarstvo lahko znaša do 1.000 EUR na leto. 

VSEBINA VLOGE 
Vloga mora biti izdelana in oddana v skladu z javnim razpisom in to razpisno dokumentacijo. 

K prijavnemu obrazcu (OBRAZEC 1B) je potrebno priložiti:
1. [bookmark: _Hlk173407880]kopijo oddane zbirne vloge za neposredna plačila Agencije RS za kmetijske trge in razvoj podeželja (subvencijska vloga) za tekoče leto,
2. kopijo plačanega računa za nakup sredstev za zmanjšanje kislosti tal, 
3. kopijo analize zemlje,
4. načrt apnenja, ki vsebuje časovnico apnenja na istem kmetijskem zemljišču (ne pogosteje kot na vsaka tri leta na istem zemljišču) in predvideno količino sredstev za zmanjšanje kislosti tal na ha.
5. dokazilo o registraciji pravne osebe/samostojnega podjetnika, kopija izpisa iz Poslovnega registra Slovenije, izdanega s strani AJPES-a (v primeru, da je vlagatelj mikro podjetje),
6. iz razpisne dokumentacije:
· Izpolnjen in podpisan OBRAZEC 2B.
Vlagatelj s svojim podpisom prevzema jamstvo za resničnost in točnost podatkov.
Prosimo, da se vse priloge zložijo po vrsten redu navedbe!

RAZPISNA DOKUMENTACIJA
Razpisna dokumentacija je od začetka javnega razpisa na voljo na spletni strani www.moravske-toplice.si, kjer je objavljen tudi razpis. 

INFORMACIJE
Vse informacije v zvezi z javnim razpisom so na voljo vsak delovni dan od 8.00 do 14.00 ure. Kontaktna oseba je Majda LIPIČ PROSIČ (tel. 02/538-15-12, majda.lipic.prosic@moravske-toplice.si ).

ROK PRIJAVE
Kandidati lahko oddajo vloge do vsakega zadnjega delovnega dne v mesecu. 

NAČIN VLOŽITVE VLOGE
Vlogo mora predlagatelj izpolniti na prijavnih obrazcih in zraven predložiti vsa pripadajoča in zahtevana dokazila. 
Vlagatelji naj oddajo svoje vloge s predpisano dokumentacijo v sprejemno pisarno Občine Moravske Toplice ali pošljejo s priporočeno pošto na naslov: 



Občina Moravske Toplice
Kranjčeva 3, 9226 Moravske Toplice.
 
Predložena vloga mora biti v zapečateni kuverti, ovitek pa mora biti označen z oznako »Ne odpiraj – vloga«  s pripisom »Državne pomoči – podpora ohranjanju  oziroma povečevanju rodovitnosti tal«.
Na kuverti mora biti naveden naziv in polni naslov prijavitelja.

Izpolnjeno in podpisano vlogo s prijavnimi obrazci in vsemi zahtevanimi prilogami se lahko odda tudi v elektronski obliki v razpisnem roku na e-naslov:  majda.lipic.prosic@moravske-toplice.si 

POPOLNA VLOGA
Vloga je popolna, če vlagatelj do predpisanega roka predloži zahtevek in zahtevane priloge. 

OBRAVNAVA VLOG
Postopek vodi tričlanska komisija, ki jo s sklepom imenuje župan. Odpiranje vlog, ki ni javno, se bo izvajalo do 10. dne v mesecu. Obravnava vlog bo potekala do porabe razpoložljivih sredstev.  
Komisija po vrstnem redu oddaje popolnih vlog opravi strokovni pregled vlog. Na podlagi ocene vlog pripravi predlog prejema finančnih sredstev. O upravičenosti do dodelitve sredstev odloči tajnik občine s sklepom. O odločitvi bo vlagatelj obveščen v roku petnajst dni po odločitvi. Vlagatelja nepopolne vloge komisija v roku osmih dni od odpiranja vlog pisno pozove, da jo dopolni. Rok dopolnitve je osem dni od dneva prejema poziva za dopolnitev. Nepopolno vlogo, ki jo vlagatelj v navedenem roku ne dopolni, se zavrže, neustrezno dopolnjeno pa zavrne. 
  
OBVESTILO O ODLOČITVI
Posameznim vlagateljem se izda sklep o dodelitvi finančnih sredstev. Sklep mora vsebovati ukrep, znesek dodeljenih finančnih sredstev in obvestilo, da je pomoč, dodeljena na podlagi zahtevka državna pomoč. 

PRITOŽBA
Zoper odločitev lahko vlagatelj vloži pritožbo za preveritev utemeljenosti sklepa o dodelitvi sredstev na naslov Občine Moravske Toplice v roku osem dni od prejema sklepa. O pritožbi odloča župan. Odločitev župana o pritožbi  je dokončna. Prepozno vložena pritožba se zavrže.

NAMENSKA PORABA SREDSTEV
V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:
· da so bila dodeljena sredstva delno ali v celoti nenamensko porabljena;
· da je upravičenec za katerikoli namen pridobitve sredstev navajal neresnične podatke;
· da je upravičenec za isti namen in iz istega naslova že pridobil finančna sredstva.
V navedenih primerih ugotovljene nenamenske porabe sredstev, upravičenec v skladu s pravilnikom, izgubi pravico do pridobitve sredstev za naslednji dve leti.

